Diari Oficial de la Generalitat Valenciana


Sumari del DOGV 4339, del 19-09-2002 (2002/9929)

Notificació a la OP núm. 618 EQU 4287 MESFOS de suspensió de l'execució de la resolució del director general de Producció Agrària per la qual es procedix a la reclamació d'imports percebuts del règim d'ajudes a la transformació de cítrics, corresponents a la campanya 1997/98.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9929


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la OP núm. 618 JFF 3197 MESFOS de suspensió de l'execució de la resolució del director general de Producció Agrària per la qual es procedix a la reclamació d'imports percebuts del règim d'ajudes a la transformació de cítrics, corresponents a la campanya 1997/98. [2002/M9929]
  
El director general de Producció Agrària de la Conselleria d'Agricultura, Pesca i Alimentació, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a la OP núm. 618 TPE 5146 MESFOS, amb domicili al carrer Colom, núm. 42-6é, de València, que:
  
Primer
  
Que amb data 13 d'agost de 2002 li va ser remesa la resolució de la consellera d'Agricultura, Pesca i Alimentació per la qual se suspén l'execució de la Resolució de 2 de juliol de 2002, del director general de Producció Agrària, referent a la reclamació dels imports percebuts del règim d'ajudes a la transformació de cítrics, campanya 1997/98.
  
Segon
  
Que el contingut literal de la resolució és:
  
«Vist l'escrit presentat per Manuel Fernández Feo, en nom i representació de l'organització de productors núm. 618 SAT núm. 9225 MESFOS, en el qual se sol·licita la suspensió de l'execució de la Resolució de 2 de juliol de 2002, del director general de Producció Agrària, per la qual es procedix a reclamar els imports de les bestretes i saldos de les ajudes corresponents a la campanya 1997/98 amb un import de 991.580,62 euros (394.210.615 PTA) incrementat amb els interessos corresponents (270.668,72 euros), amb un import total de 1.262.249,34 euros.
  
Considerant l'article 94 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ?els actes de les administracions públiques subjectes al dret administratiu seran immediatament executius, excepte allò que es preveu en els articles 111 i 138, i en aquells casos en què una disposició establisca el contrari o necessiten aprovació o autorització superior?.
  
Considerant l'article 111.1 de la Llei 30/1992, que assenyala que ?la interposició de qualsevol recurs, llevat dels casos en què una disposició establisca el contrari, no suspendrà l'execució de l'acte impugnat?.
  
Considerant l'article 111.2 de la Llei 30/1992, de 26 de novembre, i davant del perjuí que podria causar al recurrent l'eficàcia immediata de l'acte recorregut, pel fet que l'execució de la resolució recorreguda podria causar-li perjuís de difícil reparació, tenint en compte les consideracions al·legades per l'interessat.
  
Considerant l'article 111.4 de la Llei 30/1992, i pel fet que la suspensió de l'execució puga derivar-se perjuís als interessos financers de les comunitats europees, i que la quantitat que es reclama procedix de fons de la Comunitat Europea, a fi de salvaguardar-los, la suspensió només produiria efectes després de la prestació prèvia de caució o garantia suficient per a respondre d'ells. L'Orde de 6 de juliol de 1998, de les conselleries d'Economia, Hisenda i Administració Pública, i d'Agricultura, Pesca i Alimentació, per la qual es determina el procediment i els òrgans competents per a la constitució i devolució de fiances en operacions finançades pel FEOGA-Garantia, el Reglament General de Recaptació i la resta de normativa aplicable, resolc:
  
Suspendre l'execució de la Resolució de 2 de juliol de 2002, del director general de Producció Agrària, referent a la reclamació d'imports percebuts del règim d'ajudes a la transformació de cítrics, corresponent a la campanya 1997/98, que ha de ser reintegrada i l'import de la qual ascendix a 991.580,62 euros (522.918.884 PTA) incrementat amb els interessos corresponents (270.668,72 euros), amb un import total de 1.262.249,34 euros.
  
La suspensió només produirà efectes després de la prestació prèvia de caució o garantia suficient per a respondre d'ells, en els térmens establits reglamentàriament, de conformitat amb l'article 11.4 de la Llei 30/1992, pel fet que la quantitat que es reclama procedix de fons de la Comunitat Europea, a fi de salvaguardar-los i garantir l'eficàcia de la resolució impugnada. Es concedix un termini de 15 dies per a la prestació de la caució o garantia.
  
La present resolució posa fi a la via administrativa, i contra ella pot interposar-se potestativament un recurs de reposició davant de la consellera d'Agricultura, Pesca i Alimentació, en el termini d'un mes comptador des del sendemà de la seua notificació, o impugnar-se directament davant de l'orde jurisdiccional mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des del sendemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»